Diari Oficial de la Generalitat Valenciana


Sumari del DOGV 6551, del 24-06-2011 (2011/7281)

Iniciació del procediment de concurs i bases particulars reguladores per al desenvolupament i l'execució d'un Programa d'Actuació Integrada dels Sectors de Sòl Urbanitzable Montgó 3 i Montgó 4 del Pla General de Xàbia.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6551

Data del DOGV
:   24-06-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/7281


Data del document
:   20-06-2011

Organisme emissor
:   Huertos del Montgo, SA

Tipus de document
:   Anunci

Descriptors 

:   * Xàbia
    * contracte d'obres

Iniciació del procediment de concurs i bases particulars reguladores per al desenvolupament i l'execució d'un Programa d'Actuació Integrada dels Sectors de Sòl Urbanitzable Montgó 3 i Montgó 4 del Pla General de Xàbia. [2011/7281]  
Amb data 9 de març del 2011, la mercantil Huertos del Montgó, SA, a l'empara del que disposa l'apartat 1 de l'article 130 de la Llei 16/2005, Urbanística Valenciana, va instar a l'Ajuntament de Xàbia la iniciació del procediment de concurs per al desenvolupament i l'execució d'un Programa d'Actuació Integrada dels Sectors de Sòl Urbanitzable Montgó 3 i Montgó 4 del Pla General de Xàbia, a tramitar per gestió indirecta, i aprovació de bases particulars.  
Com que han transcorregut tres mesos des que es va instar la sol·licitud sense haver obtingut resposta per part de l'Ajuntament de Xàbia, segons el que s'ha preceptuat en l'article 282 del Reglament d'Ordenació i Gestió Territorial i Urbanística, aprovat pel Decret 67/2006, de 19 de maig, es procedeix a iniciar el procediment per a la gestió indirecta del Programa per al Desenvolupament de l'Actuació Integrada dels Sectors de Sòl Urbanitzable Montgó 3 i Montgó 4 del Pla General de Xàbia, de conformitat amb el següent:  
Entitat adjudicadora: Ajuntament de Xàbia.  
Bases reguladores:  
- Generals: publicades en el Butlletí Oficial de la província d'Alacant núm. 270, de data 24 de novembre de 2006.  
- Particulars: les aprovades amb caràcter supletori per Ordre de 13 de desembre de 2006, del conseller de Territori i Habitatge, per la qual s'aprova el model tipus de bases particulars per a l'adjudicació de programes d'actuació integrada, publicades en el Diari Oficial de la Comunitat Valenciana núm. 5408, de data 15 de desembre de 2006.   
Podreu obtindre còpia de les bases generals en la Gerència Municipal d'Urbanisme. A més, es troba inserida en el portal municipal , en l'apartat Ajuntament/Urbanisme/Programes d'actuació.  
Les bases particulars per a la tramitació d'aquest programa d'actuació integrada són les del model tipus aprovades per la Conselleria de Territori i Habitatge, per l'Ordre de 13 de desembre de 2006, publicades en el Diari Oficial de la Comunitat Valenciana núm. 5408, de data 15 de desembre de 2006, en .  
Lloc de presentació de proposicions: Ajuntament de Xàbia, a la plaça de l'Església, 4, 03826 Xàbia (Alacant).  
Idiomes: valencià i castellà.  
Documentació: acreditació de solvència tècnica, econòmica i financera.   
Documentació a presentar pels concursants: serà l'exigida per les bases particulars. En aquestes es diferencia la susceptible de valoració de la que no ho és. En qualsevol cas, la documentació a què fa referència l'article 134 de la Llei 16/2005, de 30 de desembre, Urbanística Valenciana, haurà de sotmetre's a informació pública per un termini mínim d'un mes, en la forma i amb els requisits exigits per tal precepte.  
Admissibilitat de variants: no.  
Criteris objectius d'adjudicació: d'acord amb el que disposen les bases particulars del concurs.  
Garanties:  
Provisional: 2% del pressupost estimat de càrregues d'urbanització, que es fixen en 3.600.000 euros (IVA no inclòs), i que ascendeixen a 72.000 euros (IVA no inclòs).   
Definitiva: 15% del valor de les càrregues d'urbanització, d'acord amb el que disposen les bases generals del concurs.  
Data de remissió d'aquest edicte al Diari Oficial de la Unió Europea  
Aquest anunci ha sigut remés al Diari Oficial de la Unió Europea en data 16 de juny de 2011.  
Per a obtindre qualsevol informació relativa a aquest concurs han de dirigir-se a la Gerència d'Urbanisme de l'Ajuntament de Xàbia.  
  
  
Xàbia, 20 de juny de 2011.- El secretari del Consell d'Administració: José Manuel Gitrama Alonso.